system
Răspunde în limba română, în stilul Wikipedia, cat mai corect gramatical.
user
Dă-mi câteva informații de bază despre Dauði Baldrs.
assistant
Dauði Baldrs (în română Moartea lui Baldur) este cel de-al cincilea album realizat de către Burzum. A fost înregistrat spre sfârșitul lui 1994 și începutul lui 1995 și a fost lansat în octombrie 1997. Este primul album din cele două realizate de Varg Vikernes în închisoare, cel de-al doilea fiind Hliðskjálf.

Albumul a fost înregistrat doar cu ajutorul unui sintetizator, accesul la alte instrumente fiind interzise în închisoare; aceasta a fost situația și în cazul următorului album, Hliðskjálf. Din acest motiv stilul muzical al acestui album e foarte diferit comparativ cu precedentele albume. Genul predominant e dark ambient, dar există și elemente de muzică medievală și minimalistă, o uriașă diferență față de black metal-ul necizelat cu care ne obișnuise Burzum.

Acest album marchează începutul unei trilogii despre moartea lui Baldur și evenimentele declanșate de aceasta în concepția lui Varg Vikernes.

Titlul albumului a fost inițial Baldrs Død, dar a fost schimbat înaintea lansării. Cu toate că în broșură fiecare piesă are versuri, toate melodiile sunt instrumentale. Unele ediții rare includ un set de șase cărți de tarot.

Lista pieselor

"Dauði Baldrs" (Moartea lui Baldur) - 08:49
"Hermoðr á Helferð" (Hermoðr într-o călătorie spre Helheim) - 02:41
"Bálferð Baldrs" (Incinerarea lui Baldur) - 06:05
"Í heimr Heljar" (În casa lui Hel) - 02:02
"Illa tiðandi" (Vești rele) - 10:29
"Móti Ragnarokum" (Spre Ragnarök) - 09:04

Personal 

 Varg Vikernes - Toate instrumentele

Referințe

Legături externe 
Dauði Baldrs - Encyclopaedia Metallum
Dauði Baldrs - site oficial Burzum

Albume din 1997
Albume Burzum